paragraph_text: Vrag iz Jerseyja (eng. Jersey Devil), poznat i kao Vrag iz Leedsa (eng. Leeds Devil) je legendarno stvorenje koje se, navodno, pojavljuje u šumovitoj divljini Pine Barrensu u New Jerseyju. Često se opisuje kao leteće stvorenje koje ima dvije noge s kopitima. Svi uglavnom govore da liči na klokana s glavom jarca, da ima krila, rogove, kandže i rep. Ljudi koji su ga vidjeli kažu da se kreće jako brzo i da njegov vrisak ledi krv. Također se pojavljuje i u američkom folkloru.